32002D0270
L 093/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 9 април 2002 година
за изменение на Решения 93/24/ЕИО, 93/244/ЕИО и 2001/618/ЕО по отношение на списъка с териториите на държавите-членки и на регионите в държавите-членки, свободни от болестта на Ауески, както и на регионите, където се прилагат одобрени програми за ликвидиране на болестта на Ауески
(нотифицирано под номер С(2002) 1326)
(текст от значение за ЕИП)
(2002/270/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), последно изменена и актуализирана с Решение 2001/298/ЕО на Комисията (2), и по-специално член 10, параграф 2 от нея,
като има предвид, че:
(1)
Допълнителните гаранции, които се изискват за търговията в Общността по отношение на болестта на Ауески, и списъците с териториите на държавите-членки, свободни от тази болест, и в които се прилагат одобрени програми за борба с болестта, са определени в Решение 93/24/ЕИО на Комисията (3), последно изменено с Решение 2001/746/ЕО (4), и в Решение 93/244/ЕИО на Комисията (5), последно изменено с Решение 2001/905/ЕО (6). Считано от 1 юли 2002 г., Решения 93/24/ЕИО и 93/244/ЕИО ще бъдат отменени и заменени с Решение 2001/618/ЕО на Комисията (7).
(2)
С Решение 95/210/ЕО на Комисията (8) бе одобрена програмата за ликвидиране на болестта на Ауески, приложена в Бавария, Германия.
(3)
Германия смята, че в момента Бавария е свободна от болестта на Ауески и е внесла в Комисията подкрепяща документация съгласно член 10 от Директива 64/432/ЕИО на Съвета.
(4)
Резултатите от програмата за ликвидиране на болестта в Бавария се считат за благоприятни.
(5)
Необходимо е съответно да бъдат изменени Решения 93/24/ЕИО, 93/244/ЕИО и 2001/618/ЕО на Комисията.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение I към Решение 93/24/ЕИО се заменя с текста на приложение А към настоящото решение.
Член 2
Приложение I към Решение 93/244/ЕИО се заменя с текста от приложение Б към настоящото решение.
Член 3
Приложения I и II към Решение 2001/618/ЕО се заменят с текста на приложения А и В към настоящото решение.
Член 4
Настоящото решение се прилага от 1 април 2002 г.
Член 5
Адресати на настоящото решение са държавите-членки.
Съставено в Брюксел на 9 април 2002 година.